stanford-oval/wikipedia huggingface dataset:
Torn (שיר של אווה מקס)
מיקומי שיא

|   ‏‏‏  מצעדים ודירוגים (2019–2020)> מדינה |   ‏‏‏  מצעדים ודירוגים (2019–2020)> מצעד |   ‏‏‏  מצעדים ודירוגים (2019–2020)> מיקום שיא |   ‏‏‏  מצעדים ודירוגים (2019–2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 60 |  |
|  אוסטרליה | מצעד הסינגלים האוסטרלי | - |  |
|  אוסטרליה | מצעד השירים הדיגיטליים | 34 |  |
|  איסלנד | הפלייליסט | 39 |  |
|  אירופה | אירופה הוט 100 | 20 |  |
|  איטליה | מצעד הסינגלים האיטלקי | 82 |  |
|  גרמניה | GfK – טופ 100 | 59 |  |
|  הולנד | מצעד 40 הסינגלים ההולנדיים | 3 |  |
|  הונגריה | Rádiós Top 40 | 14 |  |
|  הממלכה המאוחדת | מצעד הסינגלים הבריטי | 87 |  |
|  ולוניה | אולטראטופ 40 | 23 |  |
|  לטביה | לטביה טופ 40 | 2 |  |
|  מקסיקו | טופ 100 – מקסיקו | 4 |  |
|  ניו זילנד | המצעד הניו זילנדי הרשמי | 27 |  |
|  סלובקיה | ČNS IFPI | 4 |  |
|  סקוטלנד | מצעד הסינגלים הסקוטי | 18 |  |
|  פולין | ZPAV | 3 |  |
|  צ'כיה | ČNS IFPI | 26 |  |
|  צרפת | SNEP | 106 |  |
|  קרואטיה | טופ ליסטה | 28 |  |
|  רומניה | מצעד השירים הרומני | 54 |  |
|  שווייץ | המצעד השווייצרי | 28 |  |
|   ‏‏‏  מצעד סוף שנה (2019)> מדינה |   ‏‏‏  מצעד סוף שנה (2019)> מצעד |   ‏‏‏  מצעד סוף שנה (2019)> מיקום שיא |   ‏‏‏  מצעד סוף שנה (2019)>  |
| --- | --- | --- | --- |
|  פולין | ZPAV | 45 |  |
נתוני מכירות

| מקום | תארים | מכירות |
| --- | --- | --- |
| ברזיל (Pro-Música Brasil) | זהב | 20,000 |
| צרפת (SNEP) | זהב | 100,000 |
| איטליה (FIMI) | זהב | 35,0000 |
| פולין (ZPAV) | פלטינה | 20,000* |
| שווייץ (IFPI Switzerland) | זהב | 10,000^ |

 מכירות + הזרמת מדיה בלבד
הערות שוליים

↑  אווה מקס, סירקט, תומאס אריקסן, ג'יימס לאבין, מדיסון לאב, סם מרטין
↑  Torn, נבדק ב-2019-08-19
↑  Heaven & Hell Ava Max (באנגלית), נבדק ב-2020-09-02
↑  Ava Max Unleashes New Disco-Tinged Single 'Torn' (באנגלית), נבדק ב-2019-09-19
1 2  Ava Max (2019-08-19), Ava Max - Torn [Official Music Video], נבדק ב-2019-08-19
↑  Brazilian single certifications – Ava Max – Torn, www.pro-musicabr.org.br
↑  French single certifications – Ava Max – Torn, www.snepmusique.com
↑  Italian single certifications – Ava Max – Torn, www.ifpi.at
↑  Polish single certifications – Ava Max – Torn, www.bestsellery.zpav.pl
↑  The Official Swiss Charts and Music Community: Awards (Ava Max; 'Torn'), www.swisscharts.com
| אווה מקס |
| --- | --- | --- |
דיסקוגרפיה
| אלבומי אולפן | Heaven & Hell • Diamonds & Dancefloors |  |
| מיני-אלבומים | A Sweet but Psycho Halloween |  |
| סינגלים | "Sweet but Psycho" • "So Am I" • "Torn" • "Tabú" • "Salt" • "Alone, Pt. II" • "Kings & Queens" • "Who's Laughing Now" • "OMG What's Happening" • "Christmas Without You" • "My Head & My Heart" • "EveryTime I Cry" • "The Motto" • "Maybe You're the Problem" • "Million Dollar Baby" • "Weapons" • "Dancing's Done" • "One of Us" • "Car Keys (Ayla)" • "Choose Your Fighter" • "Whatever" • "My Oh My" • "Spot A Fake" |  |
| סינגלים שיווקים | "Blood, Sweat & Tears" • "Freaking Me Out" • "On Somebody" • "On Me" • "Naked" • "Cold as Ice" • "Ghost" |  |
| השתתפות בסינגלים | "Make Up" • "On Me" • "Sad Boy" |  |
| --- | --- |
בקרת זהויות :  MusicBrainz release group: 07ca2a6f-cfea-427b-a79b-936b11310adb  MusicBrainz work: 620907f6-4359-4227-994e-fcfd4ca07636
Peo lõpp

"Peo lõpp" (בעברית: "סוף המסיבה") הוא שיר שהוקלט על ידי הלהקה האסטונית 5מינוסט. הוא יצא לאור ב-5 ביוני 2020, בהוצאת חברת התקליטים יוניברסל מיוזיק גרופ, כסינגל שלא מתוך אלבום אולפן. השיר נכתב והופק על ידי חברי הלהקה.
השיר הגיע למקום הראשון באסטי טיפ-40, מצעד הפזמונים השבועי של אסטוניה.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-2.7 מיליון השמעות.
על השיר

השיר מתאר חוויות ממסיבה שמתקרבת לסיומה. הדמויות בשיר משתפות זיכרונות מהלילה הארוך והמהנה, תוך שימת דגש על הקשר האינטימי שנוצר ביניהם, האינטראקציות החברתיות, והתחושות שמתעוררות כשהמסיבה נגמרת. המספר מתאר כיצד המסיבה הסתיימה. השיר כולל התייחסויות להנאות של החיים כמו שתיית אלכוהול, ריקודים, ושיחות עמוקות, וכן לתחושות של נוסטלגיה והתחלה חדשה.
וידאו קליפ

הווידאו קליפ הרשמי של השיר הועלה ליוטיוב ב-5 ביוני 2020.
נכון ליולי 2024 עומד מונה הצפיות של הקליפ על למעלה מ-3.8 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אסטוניה | אסטי טיפ-40 | 1 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 5 ביוני 2020 | סטרימינג • הורדה דיגיטלית | יוניברסל מיוזיק גרופ |  |
הערות שוליים

↑  Nestor, Siim (2020-06-15). "EESTI TIPP-40 MUUSIKAS: Eesti lugude ja singlite tabelis on jälle uus number üks, süüdi 5MIINUST" [ESTONIAN TOP-40 MUSIC: Estonian songs and singles chart has a new number one again, 5MIINUST is to blame]. Eesti Ekspress (באסטונית). ארכיון מ-17 בפברואר 2024. נבדק ב-2024-02-21. {{cite web}}:  (עזרה)
↑  Peo lõpp – ספוטיפיי
↑  5MIINUST - Peo lõpp (official), יוטיוב
↑  Peo lõpp - Single, אפל מיוזיק
אבו כרב אסעד

אַבּוּ כַּרִבּ אַסְעַד (בערבית: أبو كرب أسعد; נפטר בשנת 420) היה מונרך חִמְיַרִי במפנה המאה ה-5, שלפי רוב המקורות ההיסטוריים התגייר.
רקע

במקורות היהודיים מופיע שישוב יהודי ענק היה בחצי האי ערב שמקורו בגלות יהודה שגלתה בבית ראשון. כך כתוב באיכה רבה ב', ד': "שמונים אלפים פרחי כהונה בקעו בחיילותיו של נבוכדנאצר ובידן מגיני זהב, הלכו להם אצל ישמעאלים והוציאו להם מיני מלוחים ונודות מנופחות אמרו להם נשתה קדמיי אמרו להן אכלו קדמיי, ולבתר כן אתון שתיין מן דאכלון הוה נסיב כל חד וחד מינייהו זיקא ויהב ליה בפומיה, והוה רוחא עליל בכריסה ובקעה ליה הה"ד (ישעיה כא, יג): "מַשָּׂא בַּעְרָב בַּיַּעַר בַּעְרַב תָּלִינוּ אֹרְחוֹת דְּדָנִים" (יד): "לִקְרַאת צָמֵא הֵתָיוּ מָיִם יֹשְׁבֵי אֶרֶץ תֵּימָא בְּלַחְמוֹ קִדְּמוּ נֹדֵד"
חצי האי ערב של המאה ה-4 וה-5 היה נטוע בין שתי האימפריות המתחרות, ביזנטיון הנוצרית מחד ופרס הזורואסטרית מאידך.
גיורו של המלך

בעוד רוב המקורות מסכימים כי אבו כרב (מלך בין 385 עד 420) היה הראשון בין מלכי חמיר שהתגייר, נסיבות ההתגיירות אפופות אגדות עם. ככל הנראה הגיור התרחש בשנת 390, במהלך מסעות לחימה פנימיים שניהל ביַתְ'רִבּ מול מתקוממים שהרגו את קרוב משפחתו שהתעמר בהם. אחיינו של אבו כרב, חרית' אבן-עמרו, שהתגייר אף הוא, התמנה כמושל מכה ויתר'ב.
ב-420 נרצח אבו כרב בידי שומרי ראשו, ובנו, חסן, מלך במקומו.
ראו גם

יוסף ד'ו נואס
יהדות חצי האי ערב
Pentagramma mirificum

קונפיגורציות לדוגמה של הפנטגרם המופלא
Pentagramma mirificum (בעברית: הפנטגרם המופלא) הוא מצולע כוכבי על פני ספירה, המורכב מחמש קשתות מעגלים גדולים, כך שכל קשת חותכת את הקשת הסמוכה לה בזווית ישרה. צורה זו תוארה על ידי ג'ון נפייר בספרו מ-1614 Mirifici logarithmorum canonis descriptio (תיאור החוקיות המופלאה של הלוגריתמים) יחד עם הכללים ("כללי נפייר") שקושרים יחד את הערכים של הפונקציות הטריגונומטריות של חמשת החלקים של משולש כדורי ישר-זווית. תכונותיו של הפנטגרם המופלא נחקרו, בין היתר, על ידי קרל פרידריך גאוס.
תכונות גאומטריות

על ספירת היחידה, הן הזוויות והן הצלעות של משולש (שצלעותיו הן קשתות של מעגלים גדולים) נמדדות כזוויות. בפטנגרם המופלא, הזוויות  A,  B,  C,  D, ו- E הן זוויות ישרות. כמו כן, הקשתות   PC,  PE,  QD,  QA,  RE,  RB,  SA,  SC,  TB, ו- TD כולן שוות באורכן ל- \pi /2. ב"ליבה" של הפנטגרם - המחומש הפנימי  PQRST - כל קודקוד הוא הקוטב של הצלע הנגדי. לדוגמה, הנקודה  P היא הקוטב של "קו המשווה"  RS, בעוד הנקודה  Q היא הקוטב של  ST, וכו'. המחומש  PQRST נקרא על כן "מחומש קוטבי לעצמו" (self-polar pentagon).
הצורה כולה ניתנת לבנייה על בסיס משולש כדורי ישר-זווית יחיד (למשל, המשולש ABC שבאיור השני) באמצעות הארכת כל אחת מצלעות המשולש באורך  \pi /2 ולאחר מכן שרטוט המעגלים הגדולים אשר הקטבים המתאימים להם הם הקודקודים B ו-A. אם ניעזר בגרש כדי לסמן את הזווית המשלימה ל-90 מעלות של זווית כלשהי, אז נקבל שחמש הצלעות של המחומש הפנימי של הפנטגרם הן:
 (A,B,b',c,a'), כאשר אות גדולה מסמלת את ערך הזווית של הקודקוד ואות קטנה מסמלת את אורך הצלע שמול אותו קודקוד. נפייר העלה על הכתב רשימה של  {5 \choose 3}=10 נוסחאות הקושרות בין כל שלושה גדלים (אורך צלע או ערך זווית) המקושרים למשולש ישר הזווית המקורי, מה שקשר למעשה בין אורכיהן של כל שלוש צלעות של המחומש הפנימי:
נוסחאות גאוס

גאוס הציג את המינוח:
 (\alpha ,\beta ,\gamma ,\delta ,\epsilon )=(\tan ^{2}TP,\tan ^{2}PQ,\tan ^{2}QR,\tan ^{2}RS,\tan ^{2}ST).
באמצעות המינוח החדש הזה הוא פירש מחדש את כללי נפייר, והראה שהזהויות הבאות, המאפשרות לקבוע כל שלושה מהערכים האלו בהינתן השניים הנותרים, מתקיימות:
 {\begin{alignedat}{2}1&+\alpha &=&\gamma \delta \\1&+\beta &=&\delta \epsilon \\1&+\gamma &=&\epsilon \alpha \\1&+\delta &=&\alpha \beta \\1&+\epsilon &=&\beta \gamma .\end{alignedat}}
גאוס הוכיח את "המשוואה היפה" (schöne Gleichung) הבאה:
 3+\alpha +\beta +\gamma +\delta +\epsilon =\alpha \beta \gamma \delta \epsilon ={\sqrt {(1+\alpha )(1+\beta )(1+\gamma )(1+\delta )(1+\epsilon )}}.
ונתן דוגמה למספרים שמקיימים זאת:  (\alpha ,\beta ,\gamma ,\delta ,\epsilon )=(9,2/3,2,5,1/3) - אשר מכפלתם  \alpha \beta \gamma \delta \epsilon  שווה ל- 20.
גאוס הוכיח גם את הקשר:
 (1+i{\sqrt {^{^{\!}}\alpha }})(1+i{\sqrt {\beta }})(1+i{\sqrt {^{^{\!}}\gamma }})(1+i{\sqrt {\delta }})(1+i{\sqrt {^{^{\!}}\epsilon }})=\alpha \beta \gamma \delta \epsilon e^{iS},
כאשר  S=2\pi -(|{\overset {\frown }{PQ}}|+|{\overset {\frown }{QR}}|+|{\overset {\frown }{RS}}|+|{\overset {\frown }{ST}}|+|{\overset {\frown }{TP}}|).
הטלה גנומונית

התמונה של המחומש הכדורי  PQRST תחת פעולת ההטלה הגנומונית (הטלה ממרכז הספירה) אל כל מישור שמשיק לספירה יוצרת מחומש (שכן ההטלה הגנומונית מעתיקה מעגלים גדולים לקווים ישרים). חמשת הקודקודים שלו  P'Q'R'S'T' מגדירים חתך חרוט יחיד שעובר דרכם; במקרה זה - אליפסה. גאוס הוכיח שכל חמשת הגבהים של המחומש  P'Q'R'S'T' (ישרים שעוברים דרך הקודקודים וניצבים לצלעות המחומש הנגדיות להן) נחתכים בנקודה אחת  O', שהיא התמונה של נקודת ההשקה של המישור לספירה.
הערות שוליים

↑  Draft Translation of Gauss’ Fragmentary Notes on the Pentagramma Mirificum
↑  H.S.M. Coxeter (1971). "Frieze patterns" (PDF). Acta Arithmetica. 18: 297–310.
↑  Bruce Director. "On the 375th Anniversary of Kepler's Passing". נבדק ב-2018-12-25.
קשרים בין הזוויות והצלעות של הפנטגרם המופלא.
אגודת פועלי הדפוס בירושלים

רחל ינאית בן-צבי וחברי אגדת פועלי הדפוס בירושלים
אגֻדת פועלי הדפוס בירושלים הייתה איגוד מקצועי של פועלי דפוס בירושלים שנוסדה ב-1908.
האגודה נוסדה בעידודם של חברי מפלגת "פועלי ציון". חלקם הועסקו בדפוס אחדות של "פועלי ציון". בין מנהיגי האגודה היו זאב אשור ורחל ינאית בן-צבי.
ב-2 בנובמבר 1908 הוכה בדפוס "נ. לעווי ושותפיו" פועל דפוס חבר האגודה, על ידי מנהל הדפוס ובעליו. כעשרת חבריו של הפועל דרשו מהמכה להתנצל לפניהם, ובתגובה, הוא דרש מהם לפרוש מחברותם ב"אגדת פועלי הדפוס". ולאחר מכן, התפוטרו מעבודתם בדפוס. בעקבות זאת, ב-10 בנובמבר הכריזה האגודה שביתה, מעשה ייחודי ותקדימי באותה תקופה. השובתים קבלו תמיכה מאנשי "פועלי ציון" בעיר; אולם בשל החשש מהמתיחות והשלכותיה, עמדו נציגי המוסדות הציוניים, מוסדות פילנתרופיים כגון יק"א, "עזרה" וכי"ח והנהגת היישוב הישן, לצד הבעלים, והשביתה נשברה, על ידי העסקת פועלים אחרים, לאחר כחודש.
לקריאה נוספת

"ועד אגדת פועלי דפוס ירושלים", אל תזמינו עבודה בדפוס נ. לעווי (כרוז), י"ז בחשוון תרס"ט (11.11.1908), בתוך: העלייה השנייה, (עורך: ישראל ברטל), חלק ב: מקורות, (עורכים: יהושע קניאל ואסתר שטיין-אשכנזי), ירושלים: הוצאת יד יצחק בן-צבי, תשס"ח, עמ' 128-127.
ארבעת הפועלים מבית הדפוס "נ. לוי ושותפיו", חברינו הפועלים בבתי הדפוס!, (כרוז), בתוך: העלייה השנייה, (עורך: ישראל ברטל), חלק ב: מקורות, (עורכים: יהושע קניאל ואסתר שטיין-אשכנזי), ירושלים: הוצאת יד יצחק בן-צבי, תשס"ח, עמ' 131.
השביתה בבית הדפוס של לוי, המוריה, ב, 10, 1910, עמ' 2, בתוך: העלייה השנייה, (עורך: ישראל ברטל), חלק ב: מקורות, (עורכים:יהושע קניאל ואסתר שטיין-אשכנזי), ירושלים: הוצאת יד יצחק בן-צבי, תשס"ח, עמ' 133-132.
NXT TakeOver XXX

| NXT TakeOver XXX>  הלוגו הרשמי של האירוע.מידע |
| --- | --- | --- |
ארגון: WWE
מותג: NXT
תאריך: 22 באוגוסט 2020
עיר: ווינטר פארק, פלורידה
אולם: אוניברסיטת פול סייל
מספר צופים: 0 (מאחורי דלתיים סגורות)
שיר (י) הנושא: "Moth into Flame" בביצוע מטאליקה
ספונסר (ים): WWE Supercard
סדרת אירועי שלם וצפה של ה-WWE
| The Horror Show atExtreme Rules | NXT TakeOver XXX | סאמרסלאם |
סדרת אירועי NXT TakeOver
| In Your House | NXT TakeOver XXX | 31 |
NXT TakeOver XXX (במקור נקרא NXT TakeOver: Boston) היה אחד מאירועי השלם וצפה של ארגון ההיאבקות האמריקאי, ה-WWE, השייך למותג NXT. כמו כן, האירוע שודר בערוץ של ה-WWE Network. האירוע נערך ב-22 באוגוסט 2020, באוניברסיטת פול סייל שבווינטר פארק, פלורידה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע בנוסף להיותו האירוע ה-30 בסדרת אירועי NXT TakeOver.
במקור, האירוע היה אמור להיערך בשידור ישיר באולם TD גארדן שבבוסטון, מסצ'וסטס. אולם, ראש עיריית בוסטון, מרטי וולש, הודיע על הגבלת מפגשים קהילתיים עד ל-7 בספטמבר עקב התפרצות מגפת הקורונה.
שישה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, קאריון קרוס ניצח את קית' לי וזכה באליפות ה-NXT. עוד ברשימת הקרבות, איאו שיראי ניצחה את דקוטה קאי ושמרה על אליפות הנשים של NXT, דמיאן פריסט ניצח את ברונסון ריד, קמרון גריימס, ג'וני גרגאנו וולווטין דרים בקרב סולם מחומש וזכה באליפות צפון אמריקה של NXT הפנויה, ואדם קול ניצח את פאט מקאפי.
הפקה > רקע

סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network בשם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה השלישי של NXT בשנת 2020.
הפקה > רקע > השפעת מגפת הקורונה

מגפת הקורונה הכריחה את ארגון ה-WWE להעביר את אירועיו ל-WWE Performance Center באורלנדו, פלורידה למתכונת שבה אין קהל ששילם כרטיס, אף על פי שבשלהי חודש מאי, הארגון החל להשתמש במתאבקיו ובמתאבקי הפיתוח שלו כקהל. שידורי התוכנית NXT, בדומה לאירוע הטייקאובר הקודם, In Your House, הועברו מאוניברסיטת פול סייל. האירוע, בדומה לאירוע הסאמרסלאם, שנערך למחרת, היו אמורים להיערך בשידור ישיר באולם TD גארדן שבבוסטון, מסצ'וסטס. לעומת זאת, ראש עיריית בוסטון, מרטי וולש, הודיע על הגבלת מפגשים קהילתיים עד ל-7 בספטמבר עקב התפרצות המגפה. כתוצאה מכך, האירוע "TakeOver: Boston" הועבר לאוניברסיטת פול סייל ולאחר מכן שם האירוע שונה ל-"TakeOver XXX", מכיוון שזה הוא היה האירוע השלושים בסדרת אירועי טייקאובר. טייקאובר XXX היה אירוע הטייקאובר האחרון ששודר מאוניברסיטת פול סייל, כאשר האירוע שבא אחריו, NXT TakeOver 31, שנערך ב-4 באוקטובר 2020 היה הראשון שהתקיים במתחם ה-WWE Performance Center המשופץ, שנקרא בשם "Capitol Wrestling Center".
אירוע

| --- | --- |

תפקיד:: שם:
צוות השידור באנגלית: ויק ג'וסף
צוות השידור באנגלית: קורי גרייבס
צוות השידור באנגלית: בת' פיניקס
צוות השידור בספרדית: קרלוס קבררה
צוות השידור בספרדית: מרסלו רודריגז
מראיינת: מקנזי מיטשל
כרוזה: אלישיה טיילור
שופטים: דרייק וורץ
שופטים: דארל שארמה
שופטים: די איי ברואר
שופטים: טום קסטור
שופטים: סטפון סמית'
פאנל לפני האירוע: סקוט סטנפורד
פאנל לפני האירוע: סם רוברטס
פאנל לפני האירוע: בוקר טי
אירוע > מופע מקדים

המופע המקדים הכיל קרב אחד בודד, ובו בריזנגו (פאנדנגו וטיילר בריז) ניצחו את דני בורץ' ואוני לורקאן ואת לגאדו דל פנטסמה (חואקין ויילד וראול מנדוזה) בקרב זוגות משולש אשר קבע את הטוענים לכתר לאליפות הזוגות של NXT.
אירוע > קרבות מקדימים

האירוע עצמו נפתח עם קרב יחידים בין פין באלור לטימותי טאצ'ר. באלור ניצח בקרב לאחר שביצע על האחרון את מהלכי ה-Coup de Grâce וה-1916.
לאחר מכן, ברונסון ריד, קמרון גריימס, דמיאן פריסט, ג'וני גרגאנו וולווטין דרים התמודדו ביניהם בקרב סולם מחומש על אליפות צפון אמריקה של NXT הפנויה. לקראת אמצע הקרב, ריד ביצע על גריימס, גרגאנו ופריסט את מהלך ה-Suicide Dive, מה שהוביל ליציאתה של אשתו של גרגאנו, קנדיס לאריי, אל הזירה כדי לבדוק את מצבו של בעלה. לאריי החלה להיות מעורבת בקרב כאשר היא מנעה מגריימס לשים את ידיו על התואר. כמו כן, היא ניסתה למנוע מריד לעשות זאת, אך כשהיא טיפסה על גבו בעודם שניהם על מעלה הסולם, ריד ביצע את מהלך הספלאש על גרגאנו תוך כדי שלאריי נמצאת על גבו. בסיום, גרגאנו הצליח להתאושש והוא היה נמצא ביחד עם פריסט על הסולם כאשר שניהם שמו את ידם על התואר. חגורת האליפות יצאה מוו התלייה ושניהם החזיקו בה במטרה ליטול את הניצחון בקרב. לבסוף, גרגאנו נפל מהסולם לאחר שפריסט בעט בו, מה שהוביל לכך שפריסט אחז בחגורה וכתוצאה מכך הפך לאלוף צפון אמריקה החדש של NXT.
אז, אדם קול התמודד מול פאט מקאפי. האחרון קפץ מהחבל העליון אל מחוץ לזירה על קול ועל חברי קבוצת The Undisputed Era, על חבריו לקבוצת ה-NFL ועל מספר בכירי WWE וצוות אבטחה. לאחר מספר מתקפות מפתיעות מצד מקאפי, קול נטל את השליטה בקרב, כשביצע על מקאפי את מהלך הפיגר פור לג לוק. מקאפי הצליח לחמוק מניסיון הכנעה זה ואף לבעוט בראשו של קול, מהלך שלא הספיק לו כדי להשיג את הניצחון בקרב. לעומת זאת, קול ביצע את מהלך הפנמה סאנרייס והצמיד את מקאפי לניצחון.
בקרב הלפני אחרון, איאו שיראי הגנה על אליפות הנשים של NXT נגד דקוטה קאי (שלוותה לקרב על ידי ראקל גונזלס). קאי פתחה בקרב בסערה, כשהשתמשה במספר בעיטות. קאי המשיכה ליטול את השליטה בקרב לאחר ששמה לעצמה למטרה לפגוע בידה של שיראי. כששיראי נשענה על אחת מפינות הזירה, קאי הייתה בדרכה לבעוט בפניה, לעומת זאת, היא בעטה בפניו של השופט, שעמד באותו המקום, מה שהוביל לאיבוד הכרתו. שיראי ניצלה את המצב וביצעה על קאי את מהלך המונסולט, אך מיד לאחר מכן הותקפה על ידי גונזלס, שמצידה ביצעה עליה את מהלך הפאמפהאנדל אורנג'. קאי הצמידה את שיראי לאחר מהלך זה תוך כדי שגונזלס גררה את השופט לבצע את הספירה, אך שיראי הצליחה לצאת מניסיון הצמדה זה לאחר שתי שניות בלבד. לאחר מכן, שיראי ביצעה את מהלך המונסולט על גונזלס וקאי שהיו מחוץ לזירה. שיראי השיגה את הניצחון בקרב לאחר שביצעה את מהלך המונסולט פעם נוספת, ניצחון שהקנה לה הגנה מוצלחת על התואר. לאחר הקרב, שיראי הותקפה על ידי גונזלס, עד שריאה ריפלי הגיעה ונחלצה לעזרת שיראי תוך כדי שריפלי ניהלה קרב מבטים מול גונזלס.
אירוע > הקרב המרכזי

הקרב המרכזי של הערב הפגיש את אלוף ה-NXT, קית' לי, שהגן על תואר האליפות נגד קאריון קרוס (שלווה לקרב על ידי סקרלט). מתחילת הקרב, קרוס שם לעצמו למטרה לפגוע בידו של לי. הוא המשיך לשלוט בקרב, כשביצע מספר מהלכי הכנעה ואף את מהלך הדומסדיי סאיטו, שלא הספיקו לו כדי להשיג את הניצחון והזכייה בתואר. בסופו של דבר, לי ביצע קאמבק מול קרוס, כשהפך את הבריח על היד שלו לפאוורבומב ואז למהלך הספיריט בומב, שגם עבורו לא הספיקו כדי לנצח. קרוס שלט בקרב פעם נוספת, כשהוא ביצע על לי את מהלך הקרוס ז'קט, שכמעט גרם לאלוף להתעלף. עם זאת, הוא הצליח להישאר בהכרה ולצאת ממהלך ההכנעה לאחר שהוא הגיע לחבל התחתון. לי ניסה לבצע על קרוס מהלך מהחבל העליון, אך האחרון הצליח לחמוק מניסיון זה ולנצל זאת לטובתו בביצוע מהלך הדומסדיי סאיטו בפעם השנייה, הפעם מהחבל העליון. לאחר מכן, קרוס הצמיד את לי לניצחון, שהקנה לו זכייה באליפות ה-NXT בפעם הראשונה בקריירה שלו כבר באירוע הטייקאובר השני שלו.
תוצאה לאורך זמן

לאחר שהאירוע הסתיים, ארגון ה-WWE דיווח שקרוס סבל מפריקת כתף במהלך הקרב המרכזי נגד קית' לי. באירוע סאמרסלאם, דווח שלי יעבור למותג Raw. בפרק העוקב של התוכנית NXT, קרוס פינה את התואר עקב פציעה זו. כתוצאה מכך, הג'נרל מנג'ר של התוכנית, ויליאם ריגל, הודיע בהמשך הערב שארבעת אלופי ה-NXT לשעבר: ג'וני גרגאנו, פין באלור, אדם קול ותומאסו צ'אמפה יתמודדו בקרב מרובע איש הברזל של 60 דקות ב-1 בספטמבר בפרק של התוכנית NXT על התואר הפנוי.
עוד באותה התוכנית, בריזנגו ניצחו את אימפריום וזכו באליפות הזוגות של NXT, חגורת האליפות הראשונה שלהם ב-WWE.
בקרב המרכזי של התוכנית, קאי וגונזלס ניצלו לטובתן את הסחת הדעת של מרסדס מרטינז, כאשר הן גברו בקרב זוגות על ריאה ריפלי ואיאו שיראי.
תוצאות

| מס' | תוצאות | התניות | זמן |
| --- | --- | --- | --- |
| P1 | בריזנגו (פאנדנגו וטיילר בריז) ניצחו את דני בורץ' ואוני לורקאן ואת לגאדו דל פנטסמה (חואקין ויילד וראול מנדוזה) | קרב זוגות משולש אשר קבע את הטוענים לכתר לאליפות הזוגות של NXT | 06:52 |
| 2 | פין באלור ניצח את טימותי טאצ'ר | קרב יחידים | 13:32 |
| 3 | דמיאן פריסט ניצח את ברונסון ריד, קמרון גריימס, ג'וני גרגאנו וולווטין דרים | קרב סולם מחומש על אליפות צפון אמריקה הפנויה של NXT | 21:24 |
| 4 | אדם קול ניצח את פאט מקאפי | קרב יחידים | 16:12 |
| 5 | איאו שיראי (א) ניצחה את דקוטה קאי (עם ראקל גונזלס) | קרב יחידים על אליפות הנשים של NXT | 17:13 |
| 6 | קאריון קרוס (עם סקרלט) ניצח את קית' לי (א) | קרב יחידים על אליפות ה-NXT | 21:51 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
ביאורים

↑  האירוע התקיים ללא קהל ששילם כרטיס עקב התפרצות נגיף הקורונה בארצות הברית, אף על פי שמספר מתאבקי WWE ומתאבקי פיתוח הופיעו כקהל.
ראו גם

NXT - ליגת הפיתוח של ה-WWE
הערות שוליים

1 2  בוסטון תארח את סאמרסלאם 2020
1 2  האירוע סאמרסלאם לא יתקיים בבוסטון; ראש העיר הודיע על איסור התקהלויות
↑  מעריצי ה-WWE נלהבים לראות את הקהל בחזרה בתוכניות Raw
↑  אירוע הטייקאובר ה-31 במספר יחנוך את הבכורה של מתחם ה-Capitol Wrestling Center
↑  קרב סולם מחומש על אליפות צפון אמריקה של NXT
↑  שיראי תגן על אליפות הנשים של NXT נגד קאי
↑  קול נגד מקאפי
↑  קית' לי יגן על אליפות ה-NXT נגד קרוס
↑  באלור נגד טאצ'ר
↑  בריזנגו נגד בורץ' ולורקאן נגד לגאדו דל פנטסמה בקרב זוגות משולש אשר יקבע את הטוענים לכתר לאליפות הזוגות של NXT (קרב במופע המקדים)
↑  בריזנגו ניצחו את בורץ' ולורקאן ואת לגאדו דל פנטסמה כדי להפוך לטוענים לכתר לאליפות הזוגות של NXT (קרב במופע המקדים)
↑  באלור ניצח את טאצ'ר
↑  דמיאן פריסט ניצח בקרב הסולם המחומש והפך לאלוף צפון אמריקה החדש של NXT
↑  קול ניצח את מקאפי
↑  שיראי ניצחה את קאי ושמרה על תואר אליפות הנשים
↑  קרוס ניצח את קית' לי והפך לאלוף ה-NXT החדש
אגודת פרחי הדובדבן

| --- | --- |

לוטננט קולונל קינגורו האשימוטו, מייסדה של אגודת פרחי הדובדבן
 תקופת הפעילות:  1930–1932 (כשנתיים)
 אידאולוגיה:  מיליטריזם, טוטליטריזם
 מייסדים:  קינגורו האשימוטו
 מדינה:  האימפריה היפנית 
 
אגודת פרחי הדובדבן או סקורקאי (ביפנית: 桜会) הייתה התאגדות לאומנית חשאית, שהוקמה על ידי קצינים צעירים בצבא היפני הקיסרי בספטמבר 1930. אנשי האגודה האמינו בארגון מחדש של האימפריה היפנית, תוך התבססות על אידאולוגיה מיליטריסטית וטוטליטרית והפיכתה לדיקטטורה צבאית הנשלטת על ידי הקיסר והצבא.
חזונם העיקרי היה החלת "הרסטורציה של שווה", במסגרתה ישוקם מעמדו של הקיסר הירוהיטו והוא ישוחרר מהשפעתם של הפקידים הסובבים אותו, אותם ראו כמושחתים. ההתאגדות האמינה באלימות ובהפיכה צבאית ככלי להשגת מטרותיה.
אגודת פרחי הדובדבן הונהגה על ידי הלוטננט קולונל קינגורו האשימוטו, ששימש באותו זמן כראש המחלקה הרוסית במטה הכללי של הצבא היפני הקיסרי ועל ידי קפטן איסמו צ'ו. היא נתמכה גם על ידי הגנרל סדאו אראקי.
עם הקמתה מנתה היחידה כעשרה קצינים, ששירתו במטה הכללי של הצבא היפני. בהמשך הצטרפו אליה קצינים מיחידות נוספות, כך שעד פברואר 1931 נמנו על חבריה כ-50 קצינים ואילו עד אוקטובר מנתה כבר כמה מאות קצינים. אחד מחבריה הבולטים היה קוניאקי קויסו, לימים ראש ממשלת יפן.
במהלך 1931 תכננה אגודת פרחי הדובדבן שתי הפיכות צבאיות - תקרית מרץ ותקרית אוקטובר, אך שתיהן לא יצאו אל הפועל. לאחר תקרית מרץ נעצרו מנהיגיה של האגודה, מה שגרם למעשה לפירוקה.
לאחר ניסיון ההפיכה של 15 במאי 1932 הצטרפו רבים מחבריה לסיעת הטוסי-הא שנוצרה בתוך הצבא.
ראו גם

קודו-הא
מרד הנפל של 26 בפברואר 1936
| --- | --- |
בקרת זהויות :  LCCN: nr94010287  VIAF: 252612464   WorldCat (עם VIAF): 252612464
People Are People

ערך זה עוסק באלבום של להקת דפש מוד. אם התכוונתם לשיר של הלהקה, ראו .
People Are People (בעברית: אנשים הם אנשים) הוא אלבום אוסף של להקת המוזיקה האלקטרונית הבריטית דפש מוד, שיצא ב-1984.
האלבום יצא בארצות הברית בלבד והגיע למקום 74 במצעד האלבומים שם.
רשימת שירים

כל השירים נכתבו על ידי מרטין גור למעט Work Hard שנכתב על ידי גור ואלן ויילדר.
דייב גהאן שר את כל השירים למעט Pipline, שאותו שר מרטין גור.
הופעות קודמות של השירים

כל שירי האלבום נכללו באחת או יותר מן ההוצאות הקודמות של הלהקה:
הופעות קודמות של השירים > People Are People

ב-12 במרץ 1984 יצא הסינגל People Are People בבריטניה. לאחר שהוא הצליח גם ברדיו האמריקאי, החליטה Sire (חברת התקליטים של הלהקה בארצות הברית) להוציא את אלבום האוסף People Are People. הסינגל עצמו, יצא רק ב-12 ביולי 1984, מעט אחרי יציאת האלבום.
הופעות קודמות של השירים > סינגלים

Leave In Silenceי(1982)
Get The Balance Rightי(1983)
Everything Countsי(1983)
Love, in Itselfי(1983)
הופעות קודמות של השירים > ביסיידים

Now This Is Fun, בסינגל See Youי(1982)
Work Hard, בסינגל Everything Countsי(1983)
הופעות קודמות של השירים > שירי אלבום

Told You So ו-Pipline היו באלבום Construction Time Again שיצא ב-1983.
אביב רשף

| --- | --- |
אין תמונה חופשית
 לידה:  1970 (בן 54 בערך)
 מדינה:  ישראל 
 השתייכות:   צבא הגנה לישראל
 תקופת הפעילות:  מ-1988
 דרגה:    אלוף-משנה
 תפקידים בשירות
 מפקד פלחה"ן נח"ל  מפקד גדוד 932 (גרניט)  קצין אג"ם אוגדת עזה  סגן מפקד חטיבת הנח"ל  מפקד חטיבת בנימין  סגן מפקד עוצבת אדום
 פעולות ומבצעים
 האינתיפאדה הראשונה    המערכה ברצועת הביטחון  האינתיפאדה השנייה  מבצע חומת מגן   מלחמת לבנון השנייה  מבצע עופרת יצוקה  מבצע עמוד ענן   מבצע צוק איתן
 
אביב רשף (נולד בשנת 1970) הוא קצין מילואים בצה"ל בדרגת אלוף-משנה, בתפקידיו האחרונים שימש, כסגן מפקד אוגדת אדום וכמפקד חטיבת בנימין. כיום הוא איש עסקים וממנהלי קבוצת A.R Factor.